laion/Wikipedia-Exotic huggingface dataset:
קסילופון

קְסִילוׂפוׂן (מיוונית: ξύλον - עץ, φωνή - קול. בעברית: מַקושית) הוא כלי הקשה עשוי עץ אשר מכיל עד 3.5 אוקטבות. צליל הקסילופון עמום ועמוק, העשוי מעץ, ברזל או פלסטיק, והנגינה בו נעשית באמצעות שני מקלות עץ (מקושים), אשר בקצותיהם חומרים בדרגות קושי שונות להפקת צלילים רכים או חדים. החומרים יכולים להיות בד, גומי מוקשה, פלסטיק או עץ. בקסילופון ניתן לנגן גם בארבעה מקלות כדי להפיק אקורדים שונים. כדי לקבל תהודה לכל צליל, מוצמד צינור מתכת מתחת לכל קליד. קסילופונים יכולים להיות בגדלים שונים, מגודל של ספר סטנדרטי, עד גודל של שולחן רציני. רשת השידור "NBC" השתמשה בקסילופון בעל שלושה קלידים בתור אחד הסמלים שלה במשך השנים. כאשר הקלידים מסמלים את שלושת צלילי אות השידור שלה. גלוקנשפיל ויברפון מרימבה קסילופון, באתר אנציקלופדיה בריטניקה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
זוגדידי (כדורגל)

מועדון הכדורגל זוגדידי (בגאורגית: საფეხბურთო კლუბი ზუგდიდი) הוא מועדון כדורגל מהעיר זוגדידי, גאורגיה, המשחק, נכון לעונת 2014/2015 בליגה הגאורגית השנייה. הקבוצה נוסדה בשנת 1918, בשם אודישי זוגדידי, ונכללה בליגת העל הגאורגית של הרפובליקה הדמוקרטית של גאורגיה עם הקמתה. ללא שחקן בעל כישרון טבעי הייתה אודישי זוגדידי קבוצת מרכז הטבלה. בשנת 1964 שונה שם הקבוצה ל אֵנגוּרהֵסִי זוגדידי לעונה אחת. מהעונה שהחלה בשנת 1965 ועד לשנת 1973 נקראה הקבוצה אנגורי זוגדידי. ומשנת 1974 ועד לשנת 1990 נקרה בשם דינמו זוגדידי. במהלך תקופת גאורגיה הסובייטית זכתה הקבוצה בשתי אליפויות בשנת 1964 ובשנת 1973, ובשני גביעי גאורגיה הסובייטית למחזיקות גביע בשנים 1973 ו-1984. בעונה שהחלה בשנת 1990, לאחר הכרזת העצמאות של גאורגיה, הוחזר שמה לשמה המקורי - אודישי זוגדידי. בעונת 92/‏1991 הגיעה הקבוצה לחצי גמר גביע גאורגיה בכדורגל ושם נוצחה על ידי צחומי סוחומי. בעונה לאחר מכן הידרדרה הקבוצה לתחתית הליגה וסיימה רק במקום ה-14. בעונה 94/‏1993 סיימה הקבוצה במקום השביעי בליגת העל - מערב, האחד לפני האחרון ונאבקה על הירידה לליגה נמוכה יותר, אולם הצליחה לשרוד. בסיכום הכולל סיימה במקום ה-12 (מתוך 19) בעונה 95/‏1994 שינתה הקבוצה את שמה לדינמו זוגדידי. השינויים הנוספים שנעכו בקבוצה הניבו תוצאות והיא הגיעה בעונה לאחר מכן למקום החמישי. כוכב הקבוצה גלה גביסקוניה הגיע למקום הרביעי ברשימת מלך השערים עם 21 שערים בעונה. גם בעונה זו הגיעה הקבוצה לחצי גמר הגביע ונוצחה על ידי דינמו טביליסי. בעונה שלאחר מכן שינתה הקבוצה שוב את שמה לדינמו-אודישי זוגדידי. בעונה 98/‏1997 הצליחה הקבוצה לשחזר את השיא שהגיעה אליו והגיעה למקום החמישי. אולם בעונה שלאחר מכן הגיעה למקום ה-15 מתוך 16 וירדה ליגה. בשנת 2001 שינתה הקבוצה פעם נוספת את שמה ללזיקה זוגדידי עד לשנת 2003. בתום עונה 2002/2003 העפילה לזיקה זוגדידי לליגת העל הגאורגית והתאחדה עם ספרטקי טביליסי. הקבוצה המאוחדת שנקראה ספרטקי-לזיקה זוגדידי, שיחקה בזוגדידי. הקבוצה הגיעה למקום ה-11 וירדה ליגה. במהלך חופשת החורף של 2004 התפצלה הקבוצה בחזרה מספרטקי טביליסי ונקראה דינמו זוגדידי. ספרטקי טביליסי חזרה לשחק בטביליסי וחזרה לשמה המקורי. היא המשיכה לשחק בליגה השנייה. בעונה 2005/2006 הגיעה הקבוצה למקום 12 בליגה הראשונה (מתוך 18). בתחילת העונה החדשה באותה שנה שונה שמה למועדון הכדורגל זוגדידי. בשנת 2006 התאחד המועדון עם מועדון הכדורגל מגלֵבִּי זוגדידי שהוקם שנה קודם לכן בשנת 2005. היא סיימה את עונה 2006/07 במקום הראשון ועלתה לליגת העל. בעונה 2007/08 ובעונה שלאחריה דורגה במרכז הטבלה במקום השביעי. באוגוסט 2009 הקבוצה הודחה מגביע קיפיאני כבר בשלב המוקדם על ידי קבוצת הכדורגל באיה זוגדידי מהליגה הראשונה של גאורגיה שהוקמה בשנת 2006 (5:1 ו-0:0). בתום העונה אוחדה הקבוצה עם מועדון הכדורגל באיה זוגדידי ונקראה בשם זה. לפני האיחוד סיימה באיה זוגדידי את הליגה הראשונה במקום השני ועלתה לליגת העל. בעונה 2009/10 ניצלה הקבוצה מירידת ליגה כשסיימה במקום השמיני (מתוך עשר). את שתי העונות שלאחר מכן סיימה הקבוצה במקום השישי. בשנת 2012 שונה שם הקבוצה לשמה הנוכחי - מועדון הכדורגל זוגדידי. בסוף עונת 2013/2014 ירדה לליגה השנייה כאשר סיימה במקום האחד עשר לפני אחרון. מדיה וקבצים בנושא זוגדידי בוויקישיתוף אתר האינטרנט הרשמי של זוגדידי פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net באותה שנה חולקה ליגת העל לשתי ליגות אזוריות מזרח ומערב.
שוק המכשפות

שוק המכשפות (בספרדית: Mercado de las Brujas) הוא שוק בלה פאס שבבוליביה. המוכרות בשוק הן יאטירי - רופאות אליל מבנות האיימרה. הן לובשות שמלות רחבות ומרובות שכבות, וחובשות כובעי באולר שחורים. הסחורה הנמכרת בשוק כוללת מוצרים שעל פי אמונתן של המוכרות נועדו לרפא מחלות או להקנות סגולות שונות, כגון מזל, בריאות, עושר, ועוד. בין היתר, נמכרים בשוק שיקויים, אבקות, קמעות וצמחי מרפא, וכן פריטים אקזוטיים יותר: צפרדעים מיובשות, שהן סגולה להצלחה כלכלית. ארמדילים מתים, שתלייתם מעל לדלת הבית מגנה מפני גנבים עוברי למה מיובשים, שיש לקבור אותם מתחת ליסודותיו של בית חדש, כמנחה לפצ'אמאמה (אמא אדמה). מדיה וקבצים בנושא שוק המכשפות בוויקישיתוף שוק המכשפות בלה פאס, "מסע אחר" (הקישור אינו פעיל, 9 באוגוסט 2020) ערך זה הוא קצרמר בנושא בוליביה ובנושא כלכלה. אתם מוזמנים לתרום לוויקיפדיה ולהרחיב אותו.
דוסון

האם התכוונתם ל... אישים: ג'ו דאוסן – כדורסלן עבר אמריקאי ישראלי מייקל דוסון – כדורגלן אנגלי רוזריו דוסון – שחקנית וסופרת אמריקאית רוקסן דוסון – שחקנית ובמאית אמריקאית שון דאוסון – כדורסלן ישראלי שיין דוסון – קומיקאי אמריקאי אחר: דוסון קריק – סדרת דרמה אמריקאית חטיפת המטוסים לשדה דוסון – סדרה של חטיפות מטוסים שבוצעו במהלך ספטמבר 1970
טימפני

טימפני (באנגלית: Timpani; בעברית: תונפן או תוף דוּד), הוא תוף גדול בקוטר של כמטר הניתן לכוונון מיידי באמצעות רגלית או ידית, כך שניתן להפיק ממנו מספר צלילים ומנעדו מגיע לכדי אוקטבה עד אוקטבה וחצי. ההקשה על הטימפני נעשית באמצעות מקלות קשיחים אשר קצם דמוי כדור. התוף משמיע צליל יחסית עמום ולכן משמש רקע טוב לתזמורות כלי נשיפה. הטימפני משמש גם ככלי הקשה בתזמורות סימפוניות. הטימפניסט, נגן הטימפני, נותן את ה"טון"[דרושה הבהרה] של כל ההרכב המוזיקלי. בתזמורת של המאה השבע־עשרה עד המאה התשע־עשרה, הטימפני היה כלי ההקשה העיקרי בתזמורת ובמקרים מסוימים אף היחיד. במוזיקה המודרנית פחת שימושו של הטימפני בתזמורת כלי נשיפה. בתזמורת סימפונית מקובל שיש 2–5 טימפני. שמו של הטימפני נגזר מהמילה היוונית τύμπανον שמשמעותה מעין תוף. מדיה וקבצים בנושא טימפני בוויקישיתוף ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
זבישה בידגושץ'

זבישה בידגושץ' (בפולנית: Zawisza Bydgoszcz) הוא מועדון כדורגל פולני המשחק בעיר בידגושץ'. המועדון נוסד בשנת 1946. המועדון משחק נכון לעונת 2015/2016 בליגה הפולנית השנייה. המועדון נוסד ב 1946 ושיחק עד עונת 1989/1990 ברוב השנים בליגה השנייה בפולין. בעונת 1989/1990 עלה מהליגה השנייה בפולין לליגת העל הפולנית. המועדון שיחק בליגת העל במשך 5 שנים עד עונת 1993/1994 שבסופה ירד לליגה השנייה. בעונת 1990/1991 הגיע לחצי גמר הגביע הפולני והפסיד לקבוצת גאקאאס קטוביצה. בעונת 1991/1992 הגיע לרבע גמר הגביע הפולני והפסיד לקבוצת מיידז' לגניצה. בעונת 1993/1994 הגיע לשמינית גמר הגביע הפולני והפסיד לקבוצת זומביירקי ביטום. הקבוצה שיחקה בליגה השנייה ובליגות נמוכות יותר במשך 19 שנה עד עונת 2012/2013 שבסופה הגיעה למקום הראשון בליגה השנייה ועלתה לליגת העל הפולנית. הקבוצה שיחקה בליגת העל הפולנית מעונת 2013/2014 ועד עונת 2014/2015. בעונת 2013/2014 זכתה בפעם הראשונה בגביע הפולני והעפילה בפעם הראשונה למפעלים האירופים במסגרת הליגה האירופית בעונת 2014/2015. בסיבוב המוקדמות השני הפסידה לקבוצת זולטה ורכם והודחה מהטורניר. בסוף עונת 2014/2015 ירדה לליגה הפולנית השנייה. הגביע הפולני: 2014 הסופר קאפ הפולני: 2014 פולין יקוב וויסיקי פולין דריוש פסייקה פולין סזארי סטפנשיק מדיה וקבצים בנושא זבישה בידגושץ' בוויקישיתוף אתר האינטרנט הרשמי של זבישה בידגושץ' פרופיל, באתר אופ"א פרופיל, באתר Transfermarkt פרופיל, באתר Soccerway פרופיל, באתר WorldFootball.net ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
סים דה יונג

סים דה יונג (בהולנדית: Siem de Jong; נולד ב-28 בינואר 1989 באגל, שווייץ) הוא כדורגלן עבר הולנדי ששיחק בעמדת החלוץ. דה יונג החל את הקריירה שלו בקבוצה חובבנית מדוטינחם בשם DZC 68. בגיל 12 כבר היה על הכוונת של קבוצת דה חראפסחאפ וחתם בשורותיה ב-2001, לאחר ארבע שנים עבר למחלקת הנוער של אייאקס אמסטרדם. ב-26 בספטמבר 2007 ערך את הופעתו הבכורה בקבוצה בניצחון 2-1 על קוזקן בויס בגביע. ב-7 באוקטובר ערך את הופעתו הבכורה במדי הליגה בתיקו 2-2 נגד ספרטה רוטרדם, בו הבקיע את שערו הראשון בקבוצה בתוספת הזמן. בינואר בגיל 18 האריך את חוזהו בקבוצה עד 2013, בעונת 2008/2009 דה יונג היה לשחקן משמעותי בקבוצה והבקיע 10 שערים בליגה, וגם היה שותף ברשימת 11 הפותחים למשחקי הליגה האירופית, בהן כבש שישה שערים. דה יונג היה חלק חשוב בעונת 2010/2011, כאשר הבקיע צמד במשחק המכריע נגד טוונטה אנסחדה, משחק שנגמר 3-1 והבטיח לאייאקס את חגיגות האליפות ה-30 בתולדותיה. בקיץ 2012, בעקבות עזיבתו של בלם הקבוצה יאן ורטונגן לטוטנהאם הוטספר, הפך דה יונג לקפטן החדש של הקבוצה. ב-2 ביולי 2014 חתם בניוקאסל יונייטד עבור 6 מיליון יורו, ועזב את קבוצתו אייאקס לאחר 7 שנים. ב-23 באוגוסט ערך את הופעתו הבכורה בקבוצה בתיקו 0-0 נגד אסטון וילה. ב-25 באפריל 2015 הבקיע את שערו הראשון בקבוצה בהפסד 3-2 לסוונסי סיטי. ב-22 באוגוסט 2016 הושאל דה יונג לפ.ס.וו. איינדהובן לעונה אחת. ב-28 באוגוסט 2017 חזר דה יונג לאייאקס אמסטרדם וחתם לשלוש שנים. ב-23 באוגוסט 2018 הושאל אל סידני. ב-4 דצמבר 2020 חתם בהירנפיין. ב-16 ביוני 2022 חזר למועדון הנוער שלו דה חראפסחאפ. ב-11 באוגוסט 2010, דה יונג ערך את הופעת הבכורה שלו במדי הנבחרת הבוגרת של הולנד במשחק ידידות שנגמר בתיקו אחת נגד אוקראינה, את אותו משחק זכה לשחק סיים במשך 62 דקות. הוא הבקיע את צמד שעריו הראשונים במדי הנבחרת במשחק ידידות נגד אינדונזיה, כאשר לואי ואן חאל היה בתפקיד. סים הוא אחיו הבוגר של לוק, כדורגלן אף הוא. מדיה וקבצים בנושא סים דה יונג בוויקישיתוף סים דה יונג, באתר Transfermarkt סים דה יונג, באתר Fussballdaten.de (בגרמנית) סים דה יונג, באתר Soccerway סים דה יונג, באתר BDFutbol סים דה יונג, באתר WorldFootball.net סים דה יונג, באתר National Football Teams סים דה יונג, באתר FootballDatabase.eu
יצחק בן ימיני

יצחק בן ימיני (1898 – 8 במרץ 1951) היה עורך דין שפעל בארץ ישראל בתקופת היישוב ולאחריה בראשית תקופת מדינת ישראל. יצחק בן ימיני נולד ביקטרינבורג שבהרי אורל ברוסיה (אז חלק מהאימפריה הרוסית). אביו בנימין קלין היה מהנדס ופעיל ציוני. אמו רחל הייתה בתו של יעקב שפטוביצקי שהיה תעשיין באזור אוקראינה. קיבל חינוך יהודי ועברי, למד בגימנסיה בעיר הולדתו ולאחר מכן למד משפטים באוניברסיטאות סנקט פטרבורג וטומסק. בשנת 1918 הוסמך למשפטים. היה פעיל בתנועת צעירי ציון. בתקופת מלחמת האזרחים ברוסיה הגיע בשנת 1921 לעיר ולדיווסטוק שבהמזרח הרחוק בה עסק בעריכת דין. בשנת 1922 עלה יצחק בן ימיני לארץ ישראל והתיישב בתל אביב, עבד כפועל בפרדסים והיה חבר בהסתדרות הפועלים החקלאיים. ב-1923 התכונן לבחינות לעורכי דין זרים. ב-1924 עבר את הבחינות בהצלחה והחל לעסוק בעריכת דין בתל אביב. באותה שנה הצטרף לתנועה הרוויזיוניסטית והיה ממייסדי ברית הציונים הרוויזיוניסטים (הצה"ר). היה פעיל בבית"ר ולאחר מכן בהסתדרות העובדים הלאומית. כמו כן היה פעיל בעיריית תל אביב. בשנת 1929 יצא בן ימיני להשתלם במשפטים באוניברסיטת לונדון. בשנת 1931 היה בן ימיני ציר הצה"ר בקונגרס הציוני ה-17 בבזל. בשנת 1933 קיבל יצחק בימיני את התואר "בריסטר" (תוארו של עורך דין שמוסמך להופיע בבתי המשפט באנגליה, להבדיל מ"סוליסיטור" שהוא עורך דין המוסמך לעסוק בכל פעילות משפטית אחרת)ונתקבל כחבר באיגוד עורכי הדין הבריטי (ה-Bar). באותה שנה חזר בן ימיני לארץ ישראל והחל לעסוק בעריכת דין. בשנת 1934 נענה בן ימיני לבקשתו של זאב ז'בוטינסקי להשתתף בהגנה על צבי רוזנבלט במשפט רצח ארלוזורוב, לצידו של הוראס סמואל הסניגור הראשי של הנאשמים. הנאשם השני במשפט היה אברהם סטבסקי אותו יצג, לצידו של הוראס סמואל, עורך הדין יוסף קייזרמן. שבתי טבת בספרו "רצח ארלוזורוב" כתב כי בן ימיני הפך למעשה למזכירו האישי של סמואל. בפסק דינו שניתן ב-8 ביוני 1934 זיכה בית המשפט את רוזנבלט אך הרשיע, ברוב דעות, את סטבסקי וגזר עליו עונש מוות. בערעור בבית המשפט העליון מנדטורי זוכה גם סטבסקי. בשנות המאבק על הקמת מדינת ישראל היה בן ימיני פעיל באצ"ל. לאחר הקמת המדינה היה בן ימיני במרכז תנועת החרות. בשנים 1949-1950 היה סנגורו של דוד יעקובוביץ שהואשם ברצח ואונס בגן מאיר. לאחר ההרשעה וגזר דין המוות שנגזר על יעקובוביץ הגיש ערעור לבית המשפט העליון אך נפטר לפני שמיעתו. יצחק בן ימיני נפטר ב-8 במרץ 1951, נקבר בבית הקברות נחלת יצחק. שבתי טבת, רצח ארלוזורוב, תל אביב: שוקן, 1982. אב"א אחימאיר, המשפט, בהוצאת הוועד להנצחת כתביו, 1968. יוסף נדבה, הנאשם השני - מאבקו של צבי רוזנבלט לגילוי האמת, הוצאת מכון ז'בוטינסקי, 1986. דוד תדהר (עורך), "יצחק בן ימיני", באנציקלופדיה לחלוצי הישוב ובוניו, כרך ג (1949), עמ' 1479 הספד בשבעה למותו(הקישור אינו פעיל) חרות 15.3.1951. נכתב על ידי "א. הנאשם השלישי" (אב"א אחימאיר). שבתי טבת, רצח ארלוזורוב, תל אביב: שוקן, 1982, עמ' 198. יצחק בן ימיני באתר GRAVEZ
סוטיס וולאניס

סוֹטיס ווֹלאניס ׁ(ביוונית: Σώτης Βολάνης, נולד ב-1971) הוא זמר, זמר-יוצר ומלחין יווני של מוזיקת פופ ו"לאיקי", צועני במוצאו. סוטיס וולאניס נולד בשם סוטיריוס סטברידיס באקרולימני, במרכז מקדוניה היוונית, למשפחה צוענית. התפרסם במיוחד בשנת 2002 באלבום שכלל את הלהיט "פוסו מו לפי" (כמה את חסרה לי), שיר שזכה לגרסאות בשפות רבות, בהן גרסה דו-לשונית עברית ("חלום מתוק", מילים של יוסי גיספן)-יוונית בביצועם של מושיק עפיה ושלומי סרנגה, גרסה ערבית ("יא ר'אייב") בביצוע הזמר הלבנוני-פלסטיני פאדל שאקר, טורקית (Beni unut) המושרת על ידי סרדאר אורטאץ', סרבית - "גדה סי טי" של הצמד פאנקי ג'י ו"ניסי או פראבו" של הזמרת ילנה קרלאושה, בולגרית ("אוביצ'אם טה) בביצועו של אזיס. לוולאניס שני דואטים עם שרית חדד: בשנת 2003 הקליטו השניים את השיר אין גבול לאהבה, ובשנת 2005, את השיר תק תק. Παψε λοιπόν (פאפסה ליפון) Remixes Volanis Sotis 2 Ορκοι αγάπης (אורקי אגאפיס - הצהרות אהבה) Dove ti trovo ( דובה טי טרובו - איפה אמצא אותך -באיטלקית ) Sotis Live Τak-tak אפיסטרפו אנוואזמנוס (אני חוזר גנוב) 2013 סוטיס וולאניס, סרטונים בערוץ היוטיוב
היברידיזציה פלואורסצנטית באתר

הִבְּרִידִיזַצְיָה פְלוּאוֹרֶסְצֶנְטִית בָּאֲתָר (באנגלית: FISH - fluorescent in situ hybridization) היא טכניקה ציטוגנטית שפותחה בתחילת שנות ה-80 של המאה העשרים המאפשרת לראות שינויים ברזולוציות גבוהות בגנום, כגון איתור ולוקליזציה של רצפי DNA ספציפיים על כרומוזומים. FISH משתמשת בפרובים פלואורסצנטיים אשר נקשרים רק לחלקים ספציפיים בדנ"א אשר להם קומפלמנטריות גבוהה. ניתן לאתר את הפרובים הללו ואת מיקומם באמצעות מיקרוסקופ פלואורסצנטי. לרוב נעזרים ב-FISH על מנת לאתר או לשלול אזורים ספציפיים בדנ"א לצרכים לדוגמת ייעוץ גנטי או זיהוי של מין מסוים. FISH יכול גם לשמש לזיהוי ואיתור של רצפי RNA מסוימים (לדוגמת mRNA, IncRNA, miRNA) בתאים, תאים של גידולים סרטניים ועוד. בהקשר הזה, הטכניקה יכולה לעזור בזיהוי של תבניות של ביטוי גנטי בתאים ורקמות ולסייע בייעוץ גנטי. שימושים נפוצים: קביעת מספר העותקים של כל כרומוזום, אבחנה באברציות, מציאת דלישן (חסר) גדולים, אבחנה של אמפליפיקציות וחזרתיות מקטעים ספציפיים המקושרים לסרטן וקביעת עיתוי של שכפול גן ספציפי. ביצוע בדיקת קריוטיפ של צביעת כל כרומוזומים בתא. קריוטיפ מדיה וקבצים בנושא היברידיזציה פלואורסצנטית באתר בוויקישיתוף היברידיזציה פלואורסצנטית באתר, באתר אנציקלופדיה בריטניקה (באנגלית) ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
עוזר מקליט

עוזר מקליט או מפעיל בום (באנגלית: Boom operator), הנקרא גם "בום-מן", הוא אדם שתפקידו לסייע לטכנאי ולעורכי הקול במהלך צילום והקלטה של סרט קולנוע או תוכנית טלוויזיה. הוא אחראי על מיקום המיקרופונים עבור השחקנים, תוך התחשבות ברעשי רקע אחרים במהלך הסצנה. עוזר מקליט משתמש לעיתים קרובות ב"בום" - מיקרופון המחובר למוט ארוך בקצהו (אורכו 1–6 מטרים), המאפשר שליטה כך שהמפעיל והמיקרופון לא ייראו בתוך הפריים של המצלמה. הוא משתמש גם במיקרופונים ללא כבלים אותם הוא מחבר לבגדיהם של השחקנים או המרואיינים באולפן טלוויזיה. בצילומי חוץ הוא משתמש לרוב גם במכסים פרוותיים מיוחדים למיקרופון, המגינים מפני קולות רוח. לצורך קבלת ההחלטות לגבי מיקום המיקרופונים ותזוזתם לאורך הסצינות, נדרש עוזר המקליט להיכרות מעמיקה עם פרטי התסריט. בנוסף נדרש שיתוף פעולה ותקשורת בינו לבין הצלם. בעת צילום סרטי תעודה, כתבות חדשותיות או סרטים דלי תקציב, בהם לרוב נדרש צוות הפקה מצומצם, משמש לעיתים עוזר המקליט גם בתפקיד טכנאי ועורך הקול. בסרטים בעלי תקציב גדול יותר פועלים לרוב מספר עוזרי מקליט, וכל אחד מהם מתמקד בשחקן אחר. מדיה וקבצים בנושא עוזר מקליט בוויקישיתוף אורי רשף, הכל על הקול, AV+ דו ירחון לאודיו, וידאו וטלוויזיה, מס' 28, עמ' 84–86
ראסמוס אלם (1988)

ראסמוס כריסטופר אלם (בשוודית: Rasmus Christoffer Elm; נולד ב-17 במרץ 1988 בקאלמאר, שוודיה) הוא כדורגלן עבר שוודי ששיחק בעמדת הקשר וכיום עוזר מאמן בקאלמאר (אנ') ובנבחרת שוודיה. בסוף אוגוסט 2009, אלם חתם חוזה לארבע שנים עם קבוצת הליגה ההולנדית, א.ז. אלקמאר. הוא ערך את הופעת הבכורה שלו שבועיים לאחר מכן, בהפסד לדן האג. מאמנה לשעבר של נבחרת שוודיה בכדורגל, לארס לאגרבק, אמר כי אלם הוא הכישרון הגדול ביותר ששוודיה הצליחה לייצר מאז זלאטן איברהימוביץ'. לאחר שנתיים של פציעות והחלמה מהן בתחילת שהותו באלקמאר, אלם חווה הצלחה בעונת 2011. הוא קיבל כמות לא מבוטלת של פרסי "איש המשחק" באותה עונה ושובח על ידי אוהדי הקבוצה על יכולות המסירה והבעיטות החופשיות שלו. בסוף עונת 2011-12, עזב אלם את הקבוצה לקבוצה הרוסית הגדולה, צסק"א, שם הוא חתם על חוזה לשלוש שנים. ב-21 באוקטובר 2012 כבש את שערו הראשון במדי הקבוצה, כאשר הבקיע פנדל במשחק הניצחון 2-0 נגד רובין קאזאן. ב-3 בינואר 2015 חזר לקאלמאר. במרץ 2020 הודיע על פרישה ממשחק ומונה לעוזר המאמן בקאלמאר. בפברואר 2009, כבש אלם את שערו הראשון בנבחרת הבוגרת של שוודיה. לראסמוס שני אחים, דוד המשחק באלפסבורג וויקטור המשחק בא.ז. אלקמאר. מדיה וקבצים בנושא ראסמוס אלם בוויקישיתוף ראסמוס אלם, באתר Transfermarkt ראסמוס אלם, באתר Soccerway ראסמוס אלם, באתר WorldFootball.net ראסמוס אלם, באתר National Football Teams ראסמוס אלם, באתר FootballDatabase.eu ראסמוס אלם, באתר ESPN פרופיל המאמן, באתר Transfermarkt
מלחמת הזמן הקרה

מלחמת הזמן הקרה (באנגלית: Temporal Cold) היא סכסוך בדיוני המתרחש לאורך ההיסטוריה ביקום של מסע בין כוכבים, בעיקר במהלך המאה ה-22 לספירה. לראשונה, נעשה שימוש במונח זה בפרק הפיילוט של "מסע בין כוכבים: אנטרפרייז", ולאחר מכן מצוינת מלחמת הזמן הקרה שובו ושוב, עד לפרק הבכורה של העונה הרביעית של הסדרה. מלחמת הזמן הקרה היא מאבק בין צד אחד - מי שמעוניינים לשנות את ההיסטוריה כדי שתתאים למטרותיהם שלהם - לבין הצד האחר - שרוצה לשמר את היושרה של ציר הזמן המקורי. אחת הסיבות לשימוש בכלי עלילה שכזה הייתה על מנת להסביר את כל ההבדלים ברצף ציר הזמן בין האירועים והפרטים המוצגים בסדרה "מסע בין כוכבים: אנטרפרייז", לעומת האירועים המתאימים והפרטים המוצגים בסדרה "מסע בין כוכבים: הסדרה המקורית". כמו כן, העלילה משקפת אירועים היסטוריים דרמטיים אמיתיים - המלחמה הקרה ארצות הברית וברית המועצות, אשר השפיעה, בין השאר, על "מסע בין כוכבים: הסדרה המקורית". מלחמת הזמן הקרה מוזכרת תכופות גם בעונתה השלישית של הסדרה "מסע בין כוכבים: דיסקברי" המתרחשת במאה ה-32. על פי עלילת העונה מתברר כי בעקבות הבנת הפדרציה כי הפיכת הזמן לנשק יכולה להביא לתוצאות הרסניות, הפך מסע בזמן לבלתי חוקי לחלוטין, בכל תנאי שהוא, ונחתמו הסכמי הזמן ("The Temporal Accords"). Geraldine Mary Harris (2006), Beyond representation, pp. 126–127, ISBN 978-0-7190-7458-5
קוואזר (קומיקס)

קוואזר (באנגלית: Quasar) הוא דמות בדיונית של גיבור-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Captain America #217 מינואר 1978 ונוצרה על ידי צמד הכותבים דון גלוט ורוי תומאס והמאייר ג'ון בוסימה. דמותו היא אחת מהדמויות הקוסמיות של חברת מארוול, שהרפתקאותיה לוקחות אותה אל עבר החלל או לממדים אחרים. אלא שלא כמו גיבורי מארוול מתור הכסף של הקומיקס כמו הגולש הכסוף, אדם וורלוק וקפטן מאר-וול, מדובר באדם רגיל מן השורה. קוואזר הוא אלטר אגו אותו חלקו שתי דמויות - וונדל ווהן ואבריל קינקייד. וונדל ווהן הוא תושב ויסקונסין שסיים בהצטיינות את אקדמיית סוכנות הביון S.H.I.E.L.D. משימתו הראשונה הייתה עבודת אבטחה במתקן מחקר שבו נעשו ניסויים על צמידי קוונטים שהיו שייכים לסוכן סקרול בשם קרוסיידר ואשר התפוצצו מעומס יתר. ווהן ענד את הצמידים כאשר קבוצת מדענים מארגון A.I.M פשטה על המתקן, ובעזרת כוח הצמידים ליצור מבני אנרגיה הדף את כוחותיהם. כאשר מצבור האנרגיה בצמידים החל להתגבר עליו, הוא החליט להירגע, ולהפתעתו הצמידים לא הגיעו לעומס יתר. הוא הבין כי המפתח לענידת הצמידים היא כוח רצון מתגמש. בהופעתו הראשונה כגיבור-על לצד סוכני S.H.I.E.L.D העל-אנושיים, ווהן השתמש בשם הקוד ילד מארוול, ולאחר מכן "איש מארוול" ו"קוואזר". ברבות בשנים, ווהן חבר לקבוצות גיבורי-העל האוונג'רס, דפנדרס, המשמידים, חיל נובה ושליטי הכוכבים. בשלב מסוים, וונדל החל להרגיש כי הוא מאבד שליטה בצמידי הקוונטים, ומסר אותם לידיהם של סוכנות S.H.I.E.L.D במטרה למנוע מהם להגיע לידיים הלא-נכונות. הוא התנדב לשמש כסוכן סמוי בכלא לנבלי-על, שבו הם חיים באשליה הנוצרת בידי קובייה קוסמית שהם אזרחים רגילים מן השורה. כאשר הנבלים ברון זמו ופיקסר מארגנים בריחה המונית, סוכנת S.H.I.E.L.D בשם אבריל קינקייד מוצאת את הצמידים ומשתמשת בהם במטרה להילחם בכוחותיו של זמו. בסיום הקרב, ווהן מתגלה אליה ומתחיל לאמן אותה בשימוש בצמידים, במטרה להפוך אותה לממשיכת דרכו כקוואזר. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס Captain America #217 Avengers Standoff: Assault On Pleasant Hill Omega #1 ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
מייג'ור ויקטורי (מארוול קומיקס)

מייג'ור ויקטורי (באנגלית: Major Victory) הוא דמות בדיונית של גיבור-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Marvel Super-Heroes #18 מינואר 1969 ונוצרה על ידי הכותב ארנולד דרייק והמאייר ג'ין קולן. מייג'ור ויקטורי הוא האלטר אגו של ואנס אסטרוביק, בנם היחיד של ארנולד ונורמה אסטרוביק, שנולד בניו יורק בהמשכיות ארץ-691 (בה פעלה קבוצת שומרי הגלקסיה המקורית). הוא התגייס לחיל האוויר של ארצות הברית בהגיעו לגיל 18, שינה את שמו לאסטרו והיה הצעיר ביותר שהתקבל לתוכנית האימונים לטייסי החלל. בשנת 1988, אסטרו התנדב למשימה הבין-גלקטית המאוישת הראשונה אי פעם של ממשלת ארצות הברית, "פרויקט: קפיצת כוכב". הספינה שלו, אודיסאוס 1, לא הייתה מתואמת למסעות חלל שמעל למהירות האור, ולכן המסע למערכת הכוכבים השכנה אלפא קנטאורי התמשכה כעשר מאות. כדי להגן עליו מזיקנה, אסטרו התכסה בחליפת גוף העשויה מסגסוגת משמרת של נחושת (ולאחר מכן - עם הצטרפותו לשומרי הגלקסיה - גם בסגסוגת האדמנטיום הבלתי שבירה), וקיבל עירוי דם מאותו חומר. במהלך מסעו לאלפא קנטאורי, הספינה העירה אותו מדי פעם מהקפאה קריוגנית כדי לבצע מספר שיפורים שגרתיים. התקופות אותן העביר לבדו מחוץ לתא ההקפאה דחפו אותו לכדי שיגעון. באחת מאותם פעמים, כוחותיו המנטליים של אסטרו התפתחו, וכאשר הגיע למערכת הכוכבים כעבור אלפי שנים אחר כך, הייתה לו שליטה מלאה ביכולותיו הטלקינטיות. דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
ג'ק פלאג

ג'ק פלאג (באנגלית: Jack Flag) הוא דמות בדיונית של גיבור-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Captain America #434 מדצמבר 1994 ונוצרה על ידי הכותב מארק גרונוולד והמאייר דייב הובר. ג'ק פלאג הוא האלטר אגו של ג'ק האריסון, שיחד עם אחיו דרייק היה חבר בקו החם כחלק ממשמר אזרחי אותו ארגנו בעיר הולדתם לצורך תמיכה בפועלו של קפטן אמריקה. דרייק הותקף בידי חבורת פושעים ולא יכול היה להשתמש עוד ברגליו. לאחר המתקפה, שני האחים גילו כי חבורת הנחשים הסתננה לעיר הולדתם והם ניסו ליצור קשר עם רשויות החוק, אך אלה האחרונים קיבלו שוחד מקבוצת הנבלים ונמנעו מלהתערב. כועס מההתעלמות לפנייתו, ג'ק החל להתאמן באמנויות לחימה והרמת משקולות כדי להילחם בחבורת הנחשים לבדו. הוא נטל לעצמו תחפושת שחשב שתגרום לקפטן אמריקה להתגאות בו והחל ללחום בפשע כג'ק פלאג. בתקופת מלחמת האזרחים של מארוול, ג'ק פלאג הופך למטרתה של קבוצת ת'נדרבולטס באשמת הפרה של חוק רישום העל-אנושיים. הוא מצליח להביס כמעט את כל חברי הקבוצה, אך נדקר לבסוף בגבו בידי בולזאיי בזמן שנמלט, ונדמה כי נותר משותק. בהמשך, ג'ק נראה בכיסא גלגלים כשהוא מוביל קבוצת אסירים לנגד צבאו של בלאסטאר באזור השלילי. הוא נמלט עם קבוצת שומרי הגלקסיה, ועמוד השדרה שלו מתוקן בידי המכשור הרפואי המתקדם שבבסיסם בחלל. לבסוף, הוא מצטרף לקבוצה במהלך אירועי מלחמת המלכים. מדיה וקבצים בנושא ג'ק פלאג בוויקישיתוף דף הדמות באתר הרשמי של מארוול קומיקס דף הדמות בפרויקט פאנדום של מארוול קומיקס Thunderbolts #110, March 2007 Guardians of the Galaxy Vol.2 #9, March 2009 Guardians of the Galaxy Vol.2 #13, June 2009 ערך זה הוא קצרמר בנושא קומיקס. אתם מוזמנים לתרום לוויקיפדיה ולהרחיב אותו.
לאנה פרייה

לאנה פרייה (באנגלית: Lana Parrilla; נולדה ב-15 ביולי 1977) היא שחקנית אמריקאית. מוכרת בעיקר מתפקידה כרג'ינה מילס בסדרת הפנטזיה "עד עצם היום הזה" של רשת ABC. פרייה נולדה וגדלה בברוקלין, ניו יורק; בתם של לדולורס וסם פרייה, שחקן בייסבול ששיחק בצעירותו בפילדלפיה פיליז. בנוסף לאנגלית, היא גם דוברת ספרדית, שפה שלמדה כששהתה בגרנדה שבספרד בשנת 2007. ב-28 באפריל 2013 התארסה לפרד די בלאסיו, במהלך ביקורם בכותל המערבי בישראל יחד עם שחקני הסדרה "סקנדל". השניים התחתנו ב-5 ביולי 2014 בקולומביה הבריטית, קנדה. השניים התגרשו בשנת 2019. מדיה וקבצים בנושא לאנה פרייה בוויקישיתוף לאנה פרייה, ברשת החברתית פייסבוק לאנה פרייה, ברשת החברתית אקס (טוויטר) לאנה פרייה, ברשת החברתית אינסטגרם לאנה פרייה, במסד הנתונים הקולנועיים IMDb (באנגלית) לאנה פרייה, באתר AllMovie (באנגלית) לאנה פרייה, באתר Rotten Tomatoes (באנגלית) לאנה פרייה, במסד הנתונים הקולנועיים KinoPoisk (ברוסית) לאנה פרייה, באתר MusicBrainz (באנגלית) http://www.latimes.com/entertainment/gossip/la-et-mg-lana-parrilla-engaged-fred-di-blasio-once-upon-a-time-20130506,0,4170875.story עומר איסוביץ', בחירה מושלמת? הזוכים הגדולים של טקס נבחרי הנוער באתר פרוגי, 1 באוגוסט 2016